ΓΡΑΠΤΗ ΕΡΩΤΗΣΗ P-3210/02

υποβολή: Robert Sturdy (PPE-DE) προς την Επιτροπή

(5 Νοεμβρίου 2002)

Θέμα: Χρηματοδοτήσεις για την αντιμετώπιση των καταστροφών από τις πρόσφατες καταιγίδες στην ΕΕ

Σε σχέση με τις καταστροφικές καταιγίδες που έπληξαν πολλές περιοχές της Ευρώπης πριν μερικές ημέρες και προξένησαν ανθρώπινα θύματα,λικές ζημίες σε οικίες καιποδομές, αλλά και σοβαρά κοινωνικά προβλήματα, θα μπορούσε η Επιτροπή να μας πληροφορήσει εάνπάρχουν προβλέψεις για επείγουσα βοήθεια που θα συμπληρώνει τους πόρους των κρατών μελών για την αντιμετώπιση των φυσικών καταστροφών, καθώς και εάν προβλέπεται η χορήγηση προς τον σκοπό αυτόν μέρους των μη δαπανηθέντων διαρθρωτικών πόρων της ΕΕ, όπως συνέβη για τις πλημμύρες ενωρίτερα φέτος·

Ακόμη, προτίθεται η Επιτροπή να επιταχύνει τις διαδικασίες για τη χορήγηση κρατικών ενισχύσεων και να επιτρέψει κάποια επιπλέον ευελιξία στον τομέα αυτόν·

Τέλος, έχουν ήδη δημιουργηθεί το ταμείο για την ανακούφιση από φυσικές καταστροφές και το ταμείο αλληλεγγύης της ΕΕ· Θα είναι οι περιοχές που επλήγησαν από τις καταιγίδες επιλέξιμες για χρηματοδότηση από τους πόρους αυτούς, εφόσον ένα από τα πεδία στα οποία επικεντρώνεται το ενδιαφέρον των ταμείων είναι η βραχυπρόθεσμη αποκατάσταση κατεστραμένωνποδομών και εγκαταστάσεων στους τομείς της ενέργειας, της ύδρευσης, της αποχέτευσης, των τηλεπικοινωνιών, των μεταφορών, τηςγείας και της εκπαίδευσης·

Απάντηση του κ. Barnier εξ ονόματος της Επιτροπής

(13 Δεκεμβρίου 2002)

Μετά τις πλημμύρες που έπληξαν την κεντρική Ευρώπη κατά το μήνα Αύγουστο έτους 2002, η Επιτροπή πρότεινε κανονισμό του Συμβουλίου για τη συγκρότηση Ταμείου Αλληλεγγύης της Ευρωπαϊκής Ένωσης (ΤΑΕΕ)(1) από το οποίο διατίθενται μέχρι 1 δισεκατομμύριο ευρώ ετησίως για την παροχή έκτακτης ενίσχυσης σε περίπτωση μείζονων καταστροφών. Το Συμβούλιο εξέδωσε τον κανονισμό ΤΑΕΕ στις 11 Νοεμβρίου 2002(2).

Μετά από αίτημα της πληγείσας χώρας το Ταμείο είναι δυνατόν να κινητοποιηθεί κυρίως για φυσικές καταστροφές στις οποίες περιλαμβάνονται οι καταιγίδες και οι πλημμύρες, εφόσον πληρούνται ορισμένα κριτήρια. Οι ζημίες πρέπει να είναιπερβαίνουν το 0,6 % του Εγχώριου Εθνικού Προϊόντος (ΕΕΠ) για την οικεία χώρα ή τα 3 δισεκατομμύρια ευρώ. Σε εξαιρετικές περιστάσεις είναι δυνατή η αρωγή από το το Ταμείο για περιφερειακές καταστροφές για τις οποίες δεν πληρούνται τα εν λόγω κριτήρια, σε περίπτωση που το μεγαλύτερο μέρος του πληθυσμού της περιοχής έχει πληγεί και εφόσον είναι σοβαρές και μόνιμες οι επιπτώσεις στις συνθήκες διαβίωσης και οικονομικής σταθερότητας της περιοχής.

Τα διαρθρωτικά ταμεία είναι δυνατόν να κινητοποιούνται μόνο για να βοηθήσουν στην ανακούφιση από ζημίες λόγω φυσικών καταστροφών εντός των περιοχών που βοηθούνται από τα διαρθρωτικά ταμεία και πρέπει να πληρούν τους όρους που εκτίθενται στα σχετικά προγράμματα. Πάντως οι διαχειριστικές αρχές προγραμμάτων διαρθρωτικών ταμείων πρέπει να προτείνουν μεταβολές προγράμματος τις οποίες η Επιτροπή θα εξετάζει κατά περίπτωση.

Όσον αφορά τις κρατικές ενισχύσεις, το άρθρο 87 παράγραφος 2 εδάφιο β) της Συνθήκης ΕΚ, προβλέπει ότι η ενίσχυση για την αποκατάσταση των ζημιών που έχουν προκληθεί από φυσικές καταστροφές ή εξαιρετικές συνθήκες πρέπει να είναι συμβατές με τη Συνθήκη. Έτσι η Επιτροπή μπορεί να εγκρίνει βοήθεια μέχρι το

100 % των απωλειών που έχουν προκληθεί από φυσική καταστροφή. Σύμφωνα με τον κανονισμό (ΕΚ) αριθ. 659/1999(3) του Συμβουλίου, η Επιτροπή πρέπει να επιτύχει να φθάσει σε αρχική απόφαση σχετικά με τροποποιημένη κρατική ενίσχυση εντός δύο μηνών από την παραλαβή της ειδοποίησης, αν και πρακτικώς η Επιτροπή θα επιδιώξει να εγκρίνει ταχύτερα ενισχύσεις του τύπου αυτού.

(1) COM(2002)514 τελικό της 18ης Σεπτεμβρίου 2002.

(2) Κανονισμός (ΕΚ) αριθ. 2012/2002 του Συμβουλίου, της 11ης Νοεμβρίου 2002, για τη σύσταση Ταμείου Αλληλεγγύης της Ευρωπαϊκής Ένωσης, ΕΕ L 311 της 14.11.2002, σελ. 3.

(3) ΕΕ L 83 της 27.3.1999, σελ. 1.